
Nr. _______ din __________

REFERAT DE APROBARE
la proiectul de hotărâre pentru aprobarea Regulamentului privind procedura de vânzare 
a bunurilor imobile din domeniul privat al Municipiului Câmpulung Moldovenesc

      Iniţiez prezentul proiect de hotărâre cu următoarele argumente:


Dispozițiile legale în vigoare prevăd că autoritățile publice locale să hotărască cu privire la vânzarea bunurilor ce aparțin domeniului privat al unităților administrativ-teritoriale.

Există în patrimoniul privat al Municipiului Câmpulung Moldovenesc unele imobile - terenuri și construcții, ce pot fi valorificate prin vânzare în vederea obținerii de venituri la bugetul local.

În anul 2016 a fost aprobat Regulamentul pentru procedura de vânzare și/sau închiriere a bunurilor imobile din domeniul privat al Municipiului Câmpulung Moldovenesc (H.C.L. nr, 134/21.12.2016).


Urmare a modificărilor legislative și prevederilor privind vânzarea bunurilor aparținând domeniului privat al municipiului din O.U.G. nr. 57/2019 privind Codul administrativ, cu modificările și completările ulterioare, prevederile regulamentului mai sus menționat nu s-au mai aplicat.

Prin noul regulament se stabilesc condițiile cadru de vânzare a imobilelor (terenuri și/sau construcții) proprietatea privată a municipiului prin cele două modalități: vânzare directă, respectiv vânzarea prin licitație.

La data intrării în vigoare a prezentei hotărârii se abrogă Hotărârea Consiliului Local al Municipiului Câmpulung Moldovenesc nr. 134/21.12.2016 privind aprobarea Regulamentului pentru procedura de vânzare și/sau închiriere a bunurilor imobile din domeniul privat al Municipiului Câmpulung Moldovenesc.

În ceea ce privește închirierea, fac următoarele precizări:

· închirierea directă a bunurilor proprietatea publică/privată a municipiului se va realiza în conformitate cu Regulament privind închirierea fără licitație publică a unor bunuri imobile din domeniul public și privat al municipiului Câmpulung Moldovenesc;

· închirierea prin licitație publică a bunurilor aparținând domeniului public și/sau privat al municipiului se va realiza conform prevederilor din O.U.G. nr. 57/2019 privind Codul administrativ, cu modificările și completările ulterioare.
Cu argumentele aduse supun dezbaterii şi aprobării dumneavoastră acest proiect de hotărâre. 
Primar,
Negură Mihăiţă

